cyanic-selkie/wikianc huggingface dataset:
Yen
Da Yen (jap. 円 (en) wörtl. "runder Gegenstand") is seit 1871 de Währung vo Japan. As Währungssymbol in da Lateinischen Schrift is ¥, in da japanischen Schreibweis' werds mit'm Kanji 円 dogschdoid. Da ISO-4217-Währungscode is JPY (Codenummer 392).
Soizbuag
Såizburg håd a Einzugsgebiet, wås üwa de Grenzn vom Bundeslånd auße geht. Da Südostn vo Bayern, da Südwestn vo Owaöstareich und da Nordwestn vo da Owasteiamårk ghern då à dazua. Såizburg is a Uniståd (drei Unis) und des Zentrum (Owazentrum, sågn de Raumplàna) vo da Euregio Såizburg - Berchtsgåna Lånd - Draûstâ.
Pfaben
Pfaben is a Ortstei vo da Stod Ermdoaf im Owerpfoiza Landkroas Tirschenreith. Pfaben liegt af oana kloan Liachtung im Stoawoid af 685 bis.
Soizbuag
Vüi Leid sågn "Mozartståd" zu Såizburg, wei dort da Mozart Wolfgang Amadeus af d'Wöid kumma is und mehr åis wia d'Höiftn vo sein Lém då vabråcht håd. Såizburg is à d'öidaste Ståd im heiding Östareich; seid Ãfång vom 12. Jåhrhundat håds an Stådrichta gém. D'Såizburga Åidståd mid ihra berühmtn barockn Archidektur, de wås an italienische Stéd erinnad, is àne vo de am béstn erhåitanen Åidstéd im deitschpråching Raum und seid 1997 Wöidkuiturerbe. Intanazionàl bekånnt is's à åis Schaublåtz vo dem Musical und Füim Sound of Music, wéng de Såizburga Féstspüle und wéng da Låg am Rånd vo de Åipm.
Pfaben
Gschicht
Pfaben is scho im Joar 1938 in d Gmoa Wetzldorf eihgliedat worn. Se is am 1. Jenna 1972 zua Stod Erbendorf kema.
Soizbuag
Geografie
Soizburg liegt am Nordrond vo de Oipm, uma 150 Kilometa estlich vo Minga und 300 Kilometa westlich vo Wean. D'Stod is im Soizburga Beckn, uma 25 Kilometa neadlich vom Tennangebirg, auf olle zwa Seitn vo da Soizach. De Soizach und de Stodberng midn Woid drauf mochn vüi vo dem aus, wia Soizburg ausschaud; Soizburg is nämli ane vo de greoastn Großsted in Europa. De Stodberng sand da Kapuzinaberg, da Mönksberg, da Festungsberg und da Rheinberg. Af'm Festungsberg is de Festung drauf, des is de gresste mittloitaliche Burg vo Europa, de wos nu ois a gonza dahoitn is. Außadem gibts im Stodgebied nu in Morzga Hügü, in Höibrunna Berg und in Grofnhügü in Liefaring.
Pfaben
Wandan
Pfaben hod Onschluss and wichtigstn Wandaweg vom Stoawoid sowia an Radlwandaweg. Es liegt in da Näh zu mearan Kraxlfejsn im Stoawoid. Ma ko vo Pfaben aus aa afd Plottn midm Owerpfoiztuam wandan.
Soizbuag
Geografie
Im Siidwestn vo da Stod, wos noch Berchtsgoan umme geht, is da Untasberg (1.853 Meta hoch), üwa den se de Soizburga a vüi Sogn vazöhn. Im Ostn an da Stodgrenz is da Gaisberg (1.288 Meta), und weida im Ostn sands netta a bor Kilometa bis ins Soizkaumaguad. Noch Noadn is es Soizburga Beckn offn, do sand donn de Soizachauen und de glan Hügün vom Flochgau. Da nächste vo de Hügün bei da Stod is da Plainberg, do is de Woifohrtskirchn Maria Plain om drauf, und vo dort oman siacht ma guad af d'Stod owe. Direkt im Nordwestn vo da Stod is de Soloch, de wos a de Grenz is zur Nochbastod Freilassing, und de ghert scho zu Bayern, genaua gsogt zum Londkroas Berchtsgoana Land.
Stodteie
D' Stod gliedat si unobhängig vo d' historischn Katastralgemeindn, vo denan d' Grenzn in de meistn Föin ned mehr dakennbor san, in 24 Stodtei und drei ongrenznde Londschoftsräume.
Den historischn Kern vo da Stod Soizburg büidet d' Oidstod, de si on d' oidn, bis ins Middloita zruckreichndn Vursted Müin und Nonntoi oschliasst. Vor und noch 1900 is im Westn vo da Oidstod da Stodtei Riednburg entstondn. Auf'm Gebiet vo d' obgrissanen rechtsufring Bastionen und de durting Kasernen, hod si as Andrävierdl büidt. Nördlich dovo, vor 'm nein Hauptbohnhof, is da Stodtei Elisabeth-Vuastod (Froschhoam) entstondn. Im Nordteil vo Müin is da Stodtei Lehn gwochsn.
Katastralgmoana
Soizburg is in 14 Katastralgmoana aufteit:
Da Nom vo d Stodteie ois funkzionelle Einheit entspricht in da Grenzziahung dena gleichnoming Katastralgmoana, vo dana d Grenzn grossteis im friaan 19. Joarhundat festglegt worn san. D' Bezeichnung Aing I sogt, dass d einstige Gmoa Aing zum gresstn Tei in d Stod Soizburg eingmoandt worn is. Da vabliebne kloanare Tei is in d Joar 1935 und 1939 unta da Bezeichnung Aing II ois eigne Katastralgmoa da Nochbagmoa Öisbethn zuateit worn.
Eiigmeindungen im 20. Joarhundat
Am 7. Juni 1935 hod da Soizburga Launddog s'Gsetz üwa d'Erweitarung vom Gebied vo da Londeshauptstod bschlossn. In Kroft dre'n is des scho am 1. Juli vom gleichn Joar. Damid san de Gmeindn Maxgloan und Gnigü-Itzling fost ois a Gonza und Deile vo Aing, Morzg, Sieznheim, Leopoidskron, Bergheim und Hoiwong zur Stod dazuakumma. D'Augstöidn und de Grundstückün vo de Gemeindn Maxgloan und Gnigü-Itzling hod d'Stod üwanumma, owa a eanare Schuidn, und des wor fir de zwa ormen Orwatagemeindn a de oazige Möglichkeid, dass s'ned finanziell zsommbrochn san. Durch de Eigmeindungen is domois d'Eihwohnazoi vo Soizburg vo 40.232 af 63.275 Leit gstieng und d'Flächn vo 8,79 af 24,9 Quadratkilometa.
A zweite Phase vo Eigmeindungen wor donn am 1. Jenna 1939. Do san Aing, Liefaring, Leopoidskron und Morzg ois a Gonza und Deile vo Anif (nämli Höibrunn), Bergheim, Hoiwong und Wois zum Stodgebied dazuakumma. In da Stod hom dadurch 77.170 Leit gwohnd. Im Joar 1950 hods an Dausch gem, do is des Gebied vom Schlochthof, wos vorher zu Bergheim ghead hod, zur Stod kumma und dafir da Plainberg, der wos owa vüi gressa is, zruck zu Bergheim. Seitdem hod si nix mehr g'ändat und s'Stodgebied is 65,67 Quadratkilometa groß.
Olle zwa Eigmeindungen hom oiso unta autoritäre Regime stodgfundn. Trotzdem worn s'guad begründet - noch 1945 hod kana an Eispruch dageng eiglegt. Erscht im Joar 1990 hod si d'Gemeinde Anif beschwead, dass da Schlosspark vo Höibrunn zur Stod kumma is. Owa nochdem der eh scho seid 1920 im Eingdum vo da Stod wor und sunst da Komplex vo Höibrunn gemeindemäßig deud worn war, is de Zruckfordarung oglehnt worn.
Mörnboch
Da Mörnboch oda Mernboch (dt.: Mörnbach) is a Boch im Landkroas Oidäding. Er fliaßt in Neiäding in aran Inn.
Soizbuag
Eiigmeindungen im 20. Joarhundat
De Gemeindn Wois-Sieznheim und Bergheim im "Speckgirtl" vo Soizburg ghern zwar infraschtrukturmäßi scho long zum Stodgebied, und de Raumordna fordern a, daß s'eigmeindt wern, des hod owa nu kana politisch durchsetzn kinna bis jetz. Dadurch gibts im Bollungsraum oiwei gressane Probleme: Af da an Seitn gibts oiwei wenicha freie Baugrundstickün und af da ondan Seitn gengan imma mehr Gewerbebetriewe in d'Umlondgemeindn (oda nu weida weg), wei Grundstickü zan Ausbaun in da Stod z'deia worn san. Dadurch nimmt d'Stod wenicha Steian ei, und s'Ungleichgwicht zwischn de Finanzprobleme vo da Stod und de reichn Speckgirtlgmeindn im Umlond wead oiwei ärga. Außa Wois und Bergheim betrifft des a nu Anif, Öisbethn, Hoiwaung, Eugndorf, Grödig und Deile vo Koppü.
Mörnboch
Mit ara Leng vo iwa 40 Kilometa gheat da Mernboch zua de hundad lengsten Fliss in Bayern. Sei amtliche Numma (Gewässarkennzoi) is 18394.
Soizbuag
Euregio Soizburg - Berchtsgoana Laund - Draustaa
Soizburg is direkt an da boarischn Grenz, und desweng hängts zwecks Vakea und Wirdschoft eng mid'n boarischn Grenzgebiet zsomm, bsondas mid de Londkroas Berchtsgona Lond und Draustoa. Zum Beispüi gehd de schnöiste Stroßnvabindung vo da Stod Soizburg in Pinzgau üwa Bod Reichnhoi (de Streckn nennd ma a s'Glane Deitsche Eck). Wirdschoftli hängan bsondas de Sted Freilassing und Bod Reichnhoi mid Soizburg zsomm. Desweng gibts seid 1995 de Euregio Soizburg - Berchtsgona Lond - Draustoa. In dem Gebiet wohnan zsomm zirka 700.000 Leit.
Leit
Weng de Eigmeindungen in de Dreißgajohr is domois de Bevöikarung vo Soizburg vo 40.000 Leit auf 77.000 auffigonga. An ziemichn Boom hods donn glei nochm Zweitn Wöidgriag gem, do homd de Amerikana gonze Siedlungen fir de GIs aus'm Bon gstompft, zum Beispüi de General-Keyes-Siedlung. Außadem hods an großn Austurm vo Flüchtlinge gem, vor oim vo Voiksdeitsche. De homd zeascht in Barackn gwohnd, sand owa in de neichn Siedlungen umzong, nochdem de Amerikana wegga worn. Seid uma 1950 is Soizburg a Großstod, weis üwa 100.000 Leit hod. Firs Joar 2007 liegt de Zoi vo de Eihwohna bei 150.269 Leit (mid Hauptwohnsitz).
Da Fraunonteu in Soizburg liegt bei 53 Prozent, da Onteu vo de Auslända is bei 21 Prozent und damid da hechste vo olle östareichischn Londeshauptsted. Vo da Oitasstruktur her san 13 Prozent vo de Soizburga unta 15 Joar oid, 63 Prozent san zwischen 15 und 60 Joar, und 24 Prozent san 60 Joar oid oda öida. Zu de 150.000 Leit mid Hauptwohnsitz kumman in Soizburg nu 17.000 Leit mid Nemwohnsitz dazua.
Gschicht
Seid da friaran Jungstoazeid (umma 4500 vor Kristus) gibts in Soizburg scho Siedlungen. De Röma homd im Joar 15 vor Kristus des Gonze zu ana Stod gmocht. Iuvavum hom s'as gnennt. Nochdem de Doanagrenz vom Römischn Reich zsommbrochn wor, is d'Stod ziemli zgrundgonga. Noch da Vöikawaundarung hod Soizburg long zu de Bajuwarn und damit donn a zu Bayan ghead. Im Joar 699 is Soizburg Bischofssitz worn und wor am Aufong firs gonze boarische Herzogdum zuaständig. Im Joar 755 hom d'Leit zum easchtn Moi in Nomen Soizburg vawendt. Seid'n Joar 798 is Soizburg a Erzbistum.
Im Hochmittloita is Soizburg longsom unobhängi worn vo de Bayan. Im Joar 1328 is Soizburg a eigena Stood im Heulign Römischn Reich worn. In de Joar 1348 und 1349 sand uma a Drittl vo de Leit in Soizburg an da Pest gstorm. Im Baungriag hods 1525 an großn Aufstond vo de Baun und de Bergleit gengan Erzbischof gem. Der Aufstond hod drei Monad dauad, und de Baun homd sogor d'Stod eignumma und d'Festung belogad, owa es hod eana nix gnutzt.
S'17. Joarhundat wor prägt vo drei Erzbischef, unta denan Soizburg af da Hächn vo seina Mocht aukumma is: im Wolf Dietrich vo Raitenau, im Markus Sittikus Grof vo Hohnems und im Paris Grof vo Lodron. Domois is de berühmte Barockarchitektur entstondn, und a d'Soizburga Uni is gründt worn. Im Joar 1731 san olle Protestantn aus da Stod vadriem worn. Im Joar 1756 is da Mozart Wolfgang Amadeus in Soizburg af d'Wöid kumma. Am Aufong vom 19. Joarhundat hom s'as Heulige Römische Reich zuadrahd, und do sand de Erzbischef ois Herrscha vo Soizburg ogsetzt worn. Im Joar 1816 is Soizburg zu Östareich kumma. Am 29. Mai 1921 hom si d'Soizburga in ana Voiksobstimmung mid 99 Prozent fir'n Onschluss ans Deitsche Reich ausgsprochn. Des is owa donn ned gmocht worn.
Im Joar 1938 san in Soizburg deitsche Druppn eimarschierd. Glei am Aufong vo da Nazidiktatur in Östareich hom s'af'm Residenzblotz Biacha vabrennt und vüi Judn und politische Gegna vooft. In Maxgloan hom s'a Konzentrazionsloga fir Zigeina eigricht, de wos donn ois Zwaungsorwata in Soizburga Industriebetriewe hackln miaßn hom. 1944 und 1945 hom d'Amerikana 15 Moi Soizburg aus da Luft augriffn. Noch'm Zweitn Wöidgriag san a Riesnhaufn Leit ohne Hoamad ("Displaced Persons", DP), Judn und Voiksdeitsche noch Soizburg und in d'Umgewung kumma. D'Amerikana hom mid'n Marshallplan vüi Hüifsgöida noch Soizburg brocht und a mid eanare privatn Ausgom midghoifn, dass si d'Stod wirtschofdli schnöi erhoid hod.
Politik
Buagamasta is seid Dezemba 2017 da Preuner Harald vo da ÖVP. Langjähriger Buagamasta vo da Stod Soizburg woar vo 1999 bis 2017 da Schaden Heinz vo da SPÖ.
Bis in de zweite Höiftn vom 20. Joarhundat wor d'Stod eha konsavativ prägt. Erscht im Joar 1914 is da easchte Sozialdemokrat in Gemeinderod kumma, da Preußler Robert wor des. Nochm Zweitn Wöidgriag hom de Amerikana in Hildmann Richard ois provisorischn Buagamasta wieda eigsetzt, der wos scho vo 1935 bis zum Aunschluss 1938, untam Schuschnigg-Regime, Buagamasta gwen is. Owa seitdem dominierd in da Stod Soizburg meistns d'SPÖ. Seid 1999 gibts a in Soizburg de Direktwoi vom Buagamasta.
A de Grünbewegung is in Soizburg vagleichsweis imma sehr stork. Am End vo de Siebzigajohr hod si a Bürgalistn geng d'Vabaung vom Grünlond im Siidn vo da Stod eigsetzt, und de san donn min Voggenhuber Johannes an da Spitzn glei af Onhieb in d'Stodregierung einikumma. Des wor de easchte politische grüne Gruppierung in Östareich. Bis heid nennan si de Grünen in da Stod Soizburg "Bürgalistn" und san in da Stodregierung.
Eberstalzell
Siedlungsentwicklung
Zum Johreswexl 1979/1980 woarn in da Katastralgmoa Eberstallzell zsammgrechnt 205 Bauflächn mit 79.154 m² und 233 Gärten auf 501.826 m², 1989/1990 woarn´s 207 Bauflächn. 1999/2000 woar die Aunzohl der Bauflächn auf 668 angewachsen und 2009/2010 bestanden 351 Gebäude auf 758 Bauflächn.
Medizinradl
Medizinradl (dt. Medizinrad, engl. Medicine Wheel) nennt ma bstimmte heilige Platzln vo Prärie-Indiana. De Medizinradln bstenga aus Stoaformationa, de wo konzentrisch oogoadnet san. Davo gibts zwischn 70 und ebba 150 (je noch Interpretation bei stoaka Zastearung). Se liegn in de neadlichn Großn Ebenen (Great Plains), im Noadn vo de Vaeinigtn Stootn und im Siidn vo Kanada. Vo de Lakota weads Medizinradl aa in stilisiata Foam ois religieses Symboi vawendt. Des ham aa esoterische Ziakl aufgriffn.
Soizbuag
Woppm
Nem an Woppm hod d'Stod Soizburg a nu a Fahne in de Stodform - des sand Rod und Weiß.
Eberstalzell
Bodnnutzung
De Katastralgmoa ist laundwirtschoftli prägt. 903 Hektar sand zum Johreswexl 1979/1980 laundwirtschoftli gnutzt gwesn und 119 Hektar woarn forstwirtschaftli gefiahrte Woidflächn. 1999/2000 is auf 898 Hektar Laundwirtschaft betriebn wordn und 133 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 877 Hektar ois laundwiatschoftliche Flächn gnutzt und Foastwirtschoft is auf 132 Hektar betriebn woarn. De duachschnittliche Bodenklimazahl vo Eberstallzell is 58,9 (zum Staound 2010).
Soizbuag
Sochn, de wos ma si auschau soit
Mehr dazua findst im Hauptartikü: Sengswiadigkeitn vo da Stod Soizburg
Soizburg is a sehr beliebts Züi fir Touristn vo da gonzn Wöid. An Spitzndoge hoidn si in da Stod weid mehr Touristn af ois wia Heimische. D'UNESCO, des is d'Organisazion fir Büidung, Wissnschoft und Kuitur vo de Vaeintn Nazionan, hod am 5. Dezemba 1996 de gonze Soizburga Oidstod (inklusive Linza Gossn, Bergstroßn, Neistod, im Aißan Stoa, im innan Nonndoi, im innan Müin, im Mönksberg und im Kapuzinaberg) auf d'Listn vom Wöidkuiturerbe afgnumma. D'Oidstod is, vor oim weng ihra Barockarchitektur mid de vüin Kirchn, ois a gonze oazigortig. De wichtigstn Architektn worn da Scamozzi Vincenzo und da Scolari Santino.
A bor vo de wichtigan Sengswiadigkeitn in da Oidstod:
A außahoib vo da Oidstod gibts a bor Attrakzionan:
Kuitureiirichtungen
Mehr dazua findst im Hauptartikü: Kuitureiirichtungen in da Stod Soizburg
D'wichtigste Kunstvaonstoitung in Soizburga san de Festspüle mid Konzerte, Opern und Theata, de wos jeds Joar im Juli und August vüi intanazionale Gäst auziang. Grindt worn san s'im Joar 1920 vom Reinhardt Max und vom Hugo vo Hofmannsthal. Dazua gibts seid 1967 ois Ergänzung de Ostafestspüle; de hod da Herbert vo Karajan gründt. Do wead jeds Joar a neiche Oper vorgstöid, und a bor Konzerte gibts a. Spüin dan d'Berlina Philharmonika. Seid 1973 gibts a nu Pfingstfestspüle. De gonzn Festspüle findn zum Großdeu in drei Haisa in da Oidstod stott, de wos ma a in Festspüibezirk nennd. Architekt wor da Holzmeister Clemens, der wos oide barocke Bautn midvawendt hod. Und zwar san des:
Säle fir Theata und Konzerte gibts in da Stod uma a Dutznd. In da Touristnseison (oiso fost imma) gibts jen Dog klassische Konzerte, wo meistns Werke vom Mozart Wolfgang Amadeus gspüid wern. Owa a Vaonstoitungsorte fir moderne Musi gibts a bor.
Ins Museum kau ma a ausgiewig geh. Dabei gehd d'Palettn vo da Naturwissenschaft üwa d'Voikskuitur und d'oide Gschicht vo Soizburg bis hi zur modernen Kunst, zum Beispüi im Museum vo da Moderne am Mönksberg om.
Künstlarisch onspruchsvollare Füim und Retrospektivn komma si jen Dog im Füimkuiturzentrum DAS KINO auschaun. Jen Herbst gibts außadem a intanazionals Bergfüim-Festival. Außadem gibts in da Stod Soizburg nu drei normale Kinos, wo de Hollywood-Sochn rennan.
Glaum
Mehr dazua findst im Hauptartikü: Glaum in da Stod Soizburg
Sport
Da öidaste reine Sportklub im Soizburga Lond is da Soizburga AK 1914 in Nonntoi. Owa es gibt nu a bor Turnvareine, de wos nu öida san: in Soizburga Turnvarein (1861), in Maxglana Turnvarein (1902) und in Amateur-Turn- und Sportvarein (ATSV) Soizburg (1912). In Orwata-Sportklub (ASK) Soizburg gibts seid 1922 in Maxgloan. Ois Orwatavarein wor a zwischn 1938 und 1945 aufglöst.
In Fuaßboivarein SV Austria Soizburg gibts seid 1933, er spüit tradizionell in Violett-Weiß und is da Varein mid de meistn Fans in da Stod, obwoi a grod eascht in d'zweitletzte Liga afgstieng is. Des kummt daher, wei da Varein midsomt Lizenz im Joar 2005 vo Red Bull kauft worn is und Form, Woppn und Nom vom Varein g'ändat worn san. Da FC Red Bull Soizburg sitzt heid im Vorort Wois-Sieznheim und spüid in da Bundesliga; in SV Austria Soizburg hom de violettn Fans neich gründt und damid in da letztn Spüiglass neich augfonga.
Firs Joar 2014 häd si Soizburg um d'Olympischn Wintaspüle beworm. De Entscheidung am 4. Juli 2007 beim IOC-Kongress in Guatemala City hom d'Soizburga owa geng Sotschi in Russlaund und Pyeongchang in Südkorea (zweita Blotz) in da easchtn Runde valorn. Soizburg wor a scho Candidate City fir Olympia 2010 und hod do a in da easchtn Runde geng Vancouver in Kanada und geng Pyeongchang (scho amoi zweita Blotz) valorn.
Seidn Joar 1999 is Soizburg da Sitz vo da Intanazionaln Biathlon-Union.
Laundschofts- und Naturschutz
In Soizburg gibts ois zsomm 41 Naturdenkmäla (meistns stottliche oide Einzlbam), 39 Gschützte Londschoftsdeule, ocht Londschoftsschutzgebiet und oa Naturschutzgebiet, nämli s'Hammaraua Moor. De ocht Londschoftsschutzgebiet sand: A bor vo de wichtigsten Gschütztn Londschoftsdeule sand:
Nochtlem
S'Nochtlem in Soizburg spüid si zum Großdeu in da Oidstod o, genaua gsogt vor oim am Rudoifskäi, rund uman Anton-Neumayr-Blotz und in de Bars hintam Platzl af da ondan Seitn vo da Soizach. Gem duads dortn vor oim Irish Pubs und Cocktailbars. Beim Bohnhof gibts seid a bor Joar a Urban Entertainment Centre mit Kinos, Diskos und Bars, wos si city center nennd. So wos Ähnlichs gibts a im Airportcenter beim Flughofn draußn, owa des ghead scho zu Wois-Sieznheim.
Voiksfestln
Jeds Joar amoi im Somma findt am Messegelände draußn a großes Voiksfest stott, d'Soizburga Duit. Außadem is im Somma af de großn Blätz rund um an Dom (Kapitlblotz, Domblotz und Residenzblotz) da Rupertikirtog und im Winta da Christkindlmorkt, zu dem wos oiwei recht vüi Touristn kumman, vor oim aus Italien.
Vakea
Mehr dazua findst im Hauptartikü: Vakea in da Stod Soizburg
Soizburg is a wichtiga Vakeasknotnpunkt in Östareich. Es hod in zweitwichtigstn Flughofn vo da Republik und durch d'Stod gehd a d'Westbohn, durch des is da Soizburga Hauptbohnhof ana vo de wichtigstn in Östareich. Es gibt Direktvabindungen noch Nordwestn (Minga/Hamburg/Paris), Siidwestn (Innschprugg/Zürich), Nordostn (Linz/Wean/Budapest), Siidostn (Graz) und Siidn (Villoch/Laiboch/Zagreb/Venedig). An Autobohnknotn gibts a in Soizburg, und zwor gengan do de östareichischn Autobohnen A1 (Westautobohn, Richtung Wean) und A10 (Dauanautobohn, Richtung Villoch) genauso weg ois wia de deitsche A8 (Soizburga Autobohn, Richtung Minga).
De Hauptstreckn vo da Eisnbau, de wos vo Soizburg weggagengan, und nu a bor Nemstreckn wern a fir'n Regionalvakea hergnumma. S'wichtigste Nohvakeasmittl im Soizburga Zentralraum is heidzdogs d'S-Bohn. In da Stod söim hod seid'n Joar 1940 da Stodbus d'wichtigste Roin, und es gibt ans vo de gresstn O-Bus-Netze vo Europa. Wer unbedingt mi'n Auto in d'Stod einifohrn wüi oda muaß, wead dageng Probleme griang, wei sehr oft Staus san in da Innenstod, und Parkplätze findt ma sowieso meistns kane.
A bsundas wichtige Roin im Stodvakea spüid in Soizburg s'Fohrra'l. Üwa 20 Prozent vo olle Wege leng d'Soizburga min Ra'l zruck, damid liengan s'an da Spitzn vo de östareichischen Londeshauptsted. Z'Fuaß hod ma in Soizburg in da Innenstod a ka Problem, wei ois recht eng beinonda is; da Großdeu vo da Oidstod und a gleanana Deu vo da Neistod sand außadem eh Fuaßgängazone.
Energievasorgung
Fir'n Strom in da Stod Soizburg is d'Soizburg AG zuaständig, de wos im Joar 2000 durch a Fusion vom Londesenergievasorger SAFE und vo de Soizburga Stodwerke entstondn is.
Wossavasorgung
S'Drinkwossa griagt d'Stod a vo da Soizburg AG, hauptsächli aus'm Grundwossa-Diafbrunnen Glanegg vo da Quöin in Fürstnbrunn und vo de Gersbergquöin. Jeds Joar san des uma 12 Müllionan Lita, de wos ind Stod einipumpt wern. Af'm Mönksberg om und af'm Kapuzinaberg om is jeweus a Hochbehöita mid 25.000 Kubikmeta. Fir d'Entsorgung vom Obwossa gibts d'Großkläronlog in Siggawiesn neadlich vo da Stod. De is fir üwa 600.000 Leit ausglegt und vasorgt außa da Stod Soizburg a a bor Gemeindn im Umlond, zum Beispüi Ainring in Bayern drüm.
Büidung und Forschung
Mehr dazua findst im Hauptartikü: Büidungseiirichtungen in da Stod Soizburg
In Soizburg gibts drei Unis, und des sand d'Uni Soizburg, s'Mozarteum und d'Medizinische Privatuni. D'Uni Soizburg (Paris-Lodron-Universität Soizburg) is im Joar 1622 vom Erzbischof Paris Lodron gründt worn. Heid hods vier Fakuitätn (d'katholisch-theologische, d'rechtswissnschoftliche, d'geistes- und kuiturwissnschoftliche, d'naturwissnschoftliche) mid uma 13.000 Studentn. D ' Uni Mozarteum hom s'im Joar 1841 ois Musikschui eigricht. Seid 1998 is s'a Uni. Moa kau dortn vor oim Konzertfächa studiern, owa a pädagogische Fächa, Schauspüi, Bühnenbüid und Regie. DParacelsus Medizinische Privatuni gibts seid'n Joar 2003. Studiern komma dortn Humanmedizin, Pflegewissnschoftn und Molekulare Medizin (postgraduate).
D'Fochhochschui Soizburg gibts seid'n Joar 1995, 2005 hom s'as owa vom Stodeu Itzling in d'Gemeinde Puch bei Hallein valegt. Dortn gibts Studienrichtungen aus de Bereiche Technik, Wirtschoft, Gstoitung, Gsundheid und Soziales. D ' Salzburg Management Business School gibts seid 2001. Gem duads do nur Masterstudien fir Wirtschoftsstudentn. Außadem gibts in Soizburg nu a longe Listn vo ondane Büidungseirichtungen im terziärn Sektor und vo Forschungsstättn.
Hechane Schuin (Sekundarstufn II) gibts in Soizburg insgesomt 20, davo san 13 oigemein büidend (Gymnasien und Realgymnasien) und siem san berufsbüidend (Haundlsakademien, Hechane Lehraunstoitn und so weida). Vo de 20 hechan Schuin san 14 stootlich und sechsi san katholische Privatschuin (drei oigemein büidende und drei berufsbüidende).
Alexander von Humboldt
Da Humboldt Alexander oda Friedrich Wilhelm Heinrich Alexander vo Humboldt (* 14. Septemba 1769 in Berlin; † 6. Mai 1859 ebmdo) wor a berihmda, breissischa Natuaforscha und Geograph. Ea guit ois Universalgenie und ois Mitbegrinda vo da Geographie ois empirischa Wissnschoft.
Soizbuag
Büidung und Forschung
De wichtigstn Bibliothekn in Soizburg san d'Stodbiacharei und d'Unibibliothek.
Alexander von Humboldt
Mit seine Schriftn Ansichten der Natur ('Osichtn vo da Natua') und Kosmos hod a in Middleiropa a grousse Berihmtheid dalangt. Des zoagn Formuliarunga wia "da zwoate Kolumbus", "Wissnschoftsfiascht" oder "da neie Aristoteles". Ea is in an Haffa Akademien afgnumma worn, u. a. aa in de Bayerische Akademie der Wissenschaften.
Soizbuag
Wirtschoft
Soizburg is ned nur a wichtige Stod fir'n Fremdnvakea, fir d'Kuitur, fir'n Sport und ois Unistod. Durchs Messezentrum weadsa ois Messestondort oiwei wichtiga.
D'Stod Soizburg und a da Flochgau, der wos rundumadum liegt, sand außadem a attraktiva Stondort fir vüi gressane und gleanane Firmen und so wos wia da wirtschoftliche Motor vom Bundeslond. S'Wirtschoftswochsdum vom Soizburga Lond is des zweitgresste vo Östareich (noch Wean), und da muaß ma dazuasong, dass si d'Wirtschoftsgroft vom Lond fost nur in da Stod Soizburg und im Speckgirtl rundumadum konzentrierd, de wos olle zwa a supane Infraschtruktur homd. De Betriebe in da Stod hom zum Beispüi im Joar 2005 allane 60 Prozent vom gonzn Umsotz im Lond Soizburg gmocht, de im Flochgau nu dazua 30 Prozent.
De gresstn Firmen in Soizburg
Es gibt fünf Firmen, de wos eanan Sitz in da Stod Soizburg hom und im Joar 2005 üwa a Mülliarde Euro Umsotz gmochd homd:
Orwatsplätz
D'Schtatistik Austria hod im Joar 2001 ned nur d'Voikszöhlung gmochd, sondan a eana Orwatsstettnzöhlung, und do is außakumma, dasss in da Stod Soizburg 10.210 Orwatsstettn gem hod mid ois zsomm 100.055 Beschäftigte. Des san um a Viertl mehr Orwatgewa ois zehn Joar vorher und um 12 Prozent mehr Beschäftigte.
Da gresste privatwirtschoftliche Orwatgewa vo de Firmen mid Sitz in da Stod (owa mid de Orwatnehma grechnt afs gonze Bundeslond) is d ' SPAR Österreichische Warenhandels-AG mid 16.000 Midorwata. Af'm zweitn Blotz is d ' Porsche Holding GmbH mid 14.670 Leit. D ' Interspar GmbH hod 6.000 Augstöide. Af de nächstn Blätz kumman d ' Porsche Inter Auto GmbH & Co KG mid 3.780, d ' Salzburg AG mid 2.070, da Raiffeisenverband Salzburg mid 1.618 und d ' Quehenberger Logistik AG & Co KG mid 1.615 Midorwata. (Stond vo 2005)
Medien
S'ORF-Londesstudio vo Soizburg is im Stodeu Nonntoi, dort wead Radio Salzburg produzierd und außadem nu de tägliche Fernseh-Informazionssendung Salzburg heute af ORF 2 und vaschiedene ondane Fernseh- und Radiosendungen fir de Programme vom ORF. Außadem kummt vo dort s'Intanet-Nochrichtnportal salzburg.orf.at. A Privatfernsehn gibts a in Soizburg, nämli des regionale Salzburg TV (seid 1995 im Kawü, heid a üwad Hausantenn). Privatradios gibts d ' 'Antenne Salzburg, d ' Welle 1 unds Radio Arabella. Außadem gibts nu a freies, ned kommerzielles Radio, nämli d ' Radiofabrik.
Bei de Dogeszeidungen liefan si oiwei d ' Salzburger Nachrichten (SN) und de Soizburga Bundeslond-Ausgob vo da Gronenzeidung (Salzburg Krone) an Wettlauf uman easchtn Blotz. Weid dahinta liegd nu de Salzburger Volkszeitung (SVZ), de wos friara a Parteizeidung vo da ÖVP wor. Bei de Wochnzeidungen gibts drei, de wos olle gratis san, nämli s ' Salzburger Fenster (firs gonze Bundeslond) und, speziell fir d'Stod, de Stadt Nachrichten (ghead, so wias Fenster a, de SN) unds Stadt Blatt (Lokalausgob vo de Bezirksbladln). Jen Monad kummt außadem (firs gonze Bundeslond) des Nochrichtnmagazin ECHO außa.
Ehrnbiaga
D'Ernennung zum Ehrnbürga is d'hechste Auszeichnung, de wos d'Stod Soizburg vagem kau. A Ehrnbürga griagt olle Rechte, de wos a normala Bürga vo da Stod hod, owa ned de Pflichtn. Da easchte, der wos Ehrnbürga worn is, wor da Sattler Johann Michael, a Londschoftsmola, am 6. Mai 1829. Fost hundad Joar hods dauad, bis zum Joar 1920, daßs zum easchtn Moi a a Ehrnbürgarin vo Soizburg gem hod, nämli d'Lehmann Lilli, a Kommasängarin. Bis jetz is d'Ehrnbürgaschoft 88 Moi vagem worn; d'Lehmann Lilli is nu imma d'anzige Frau, de wos s'griagt hod.
Lessolo
Lessolo (piemontesisch: Léssoj) is a italienisch Gmoa mid Eihwohna (Stond: ) in da Metropolitanstod Turin (TO), Region Piemont.
De Nochboagmoana san: Brosso, Borgofranco d’Ivrea, Montalto Dora, Alice Superiore, Vico Canavese und Fiorano Canavese.
Schutzpatron van Ort is da Hl. Georg.
Livonia, Michigan
Livonia is a Stod im Noadwestn vo Wayne County in Michigan, USA. In da Stod lem 100.545 Menschn. Se liegt 35 Kilometa vo Detroit entfeant. De Stod hod a Fläch vo 92,8 km² (dovo san 0,3 km² Wossaflächn), wos bedeit, doss 1087 Menschen auf oam km² lem.
Demografische Datn
De Bevejkarung setzt se foigndamoßn zamm:
Rabulistik
Rabulistik (vo „tobm“, oda vo rabula „morktschreiarischa Advokat“) is de zweifehofte „Kunst“, wortweatlich „recht z ham“ ba oana Soch, de wo inhoitli unvatretbor und valogn is. Rabulistik is oiso a spitzfindige Wortvadraarei oda Hoarspoitarei. Jemand, wo wortvadraaerisch und unaufrichti z argumentian vasuacht, hoasst ma an Rabulistn. De Grenzn zua Irrefiarung, Valognheit und Betrug san fliassasd.
A klassische Eifiarung in de Rabulistik griagt ma in da Eristische Dialektik a Schrift vom Arthur Schopenhauer.
Blaue Lackn
De Blaue Lackn (aa Blaue Lacke, amtli: Blaue Lache) is da sidlichste „See“ im Nationalpark Berchtesgoan. Se liegt afm Gebiet vo da Gmoa Schenau am Kinisee.
De Blaue Lackn hod a Leng vo eppa 65 Meta ba oana maximaln Broadn vo 40 Metan, wo a Obaflechn vo nua guad 2200 m² oda 22 Ar bedeidd.
Mit am Wossaspiagl vo 1836 Metan iwa NN is da See woi oans vo de hext gleganan Stehgwessa in Bayern und in Deitschland. De Lackn hod weda oan natialichn Zuafluss no an direktn Ofluss und wean nua vo Regn- und Schmejzwossa gspeist.
Mit einem Wasserspiegel von 1836 Metern über NN ist der See wohl eines der am höchsten gelegenen stehenden Gewässer in Deutschland. Er hat weder einen natürlichen Zufluss noch einen direkten Abfluss und wird von Regen- und Schmelzwasser gespeist.
Oahu
Oahu oda Oahu (hawaiisch) is de drittgresste und bekonntaste Insl vo Hawaii. Sie wead aa no "The Gathering Place" (Vasommlungsplotz) gnennt. Mit ebba 953.207 Eihwohna (Stond: 2010) lem do ebba 75 Prozent vo da Bevejkarung vom US-Bundesstoot. Auf da Insl liegt aa de Haptstod Honolulu und da bekonntaste Strond vo Hawaii Waikiki Beach. Oahu is 64 Kilometa long, 42 Kilometa broad und hod a Flächn vo 1557 Quadratkilometa. De Ufalinie vo da Insl mocht 336 Kilometa aus.
De Insl is des Produkt vo zwoa Vuikanen, am Waianae und am Koolau, de wo mit an broadn Sottl mitoananda vabundn san. Da hechste Beag is da Kaala mit oana Heh vo 1220 Metan iban Mearespiagl.
Dallam County, Texas
Dallam County is a County im Bundesstoot Texas vo da USA. Da Sitz vo da County-Vawoitung (County Seat) is z Dalhart.
Geografie
Des County liegt im aißastn Nordwestn vo Texas, im Texas Panhandle, grenzt im Nordn an Oklahoma und im Westn an New Mexico. Es hod a Flächn vo 3899 Quadratkilometa, wovo 1 Quadratkilometa Wossaflächn is.
Cimarron County, am westlichstn County vo Oklahoma, Sherman County, Hartley County und Union County am nordöstlichstn County in New Mexico.
(1119) Euboea
(1119) Euboea is a Asteroid van Haptgiatl, dea om 27. Oktoba 1927 van deitschn Astronom Karl Wilhelm Reinmuth in Heidlbeag entdeckd worn is.
Bnennd is da Asteroid noch da griachischn Insl Euböa.
Viguzzolo
Viguzzolo (piemontesisch: Vigseu) is a italienische Gmoa mid (Stond: ) Eihwohna in da Provinz Alessandria (AL), Region Piemont.
Oberkarla
Oberkarla is a Urtschoft und a Katastralgmoa in da Gmoa Straden im Bezirk Südoststeiermark in Steiermark.
Viguzzolo
De Nochboagmoana san: Berzano di Tortona, Casalnoceto, Castellar Guidobono, Pontecurone, Sarezzano, Tortona und Volpeglino.
Oberkarla
Siedlungsentwicklung
Zum Johreswexl 1979/1980 woarn in da Katastralgmoa Oberkarla zsammgrechnt 35 Bauflächn mit 10.938 m² und 70 Gärten auf 93.851 m², 1989/1990 woarn´s 35 Bauflächn. 1999/2000 woar die Aunzohl der Bauflächn auf 34 angewachsen und 2009/2010 bestanden 40 Gebäude auf 50 Bauflächn.
Viguzzolo
Geografie
Da Ort liegd af ana Häh vo 128 m iwa'm Meearesspiagl. As Gmoagebiet umfossd a Fläch vo 18,27 km².
Oberkarla
Bodnnutzung
De Katastralgmoa ist laundwirtschoftli prägt. 48 Hektar sand zum Johreswexl 1979/1980 laundwirtschoftli gnutzt gwesn und 22 Hektar woarn forstwirtschaftli gefiahrte Woidflächn. 1999/2000 is auf 58 Hektar Laundwirtschaft betriebn wordn und 22 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 57 Hektar ois laundwiatschoftliche Flächn gnutzt und Foastwirtschoft is auf 21 Hektar betriebn woarn. De duachschnittliche Bodenklimazahl vo Oberkarla is 49,1 (zum Staound 2010).
Pfarrsdorf
Pfarrsdorf is a Urtschoft und a Katastralgmoa in da Gmoa Bad Radkersburg im Bezirk Südoststeiermark in Steiermark.
Siedlungsentwicklung
Zum Johreswexl 1979/1980 woarn in da Katastralgmoa Pfarrsdorf zsammgrechnt 35 Bauflächn mit 22.826 m² und 43 Gärten auf 112.495 m², 1989/1990 woarn´s 35 Bauflächn. 1999/2000 woar die Aunzohl der Bauflächn auf 45 angewachsen und 2009/2010 bestanden 54 Gebäude auf 92 Bauflächn.
Kanton Saint-Pierre-d’Albigny
Da Kanton Saint-Pierre-d’Albigny is a franzesischa Woihkroas im Département Savoie in da Region Auvergne-Rhône-Alpes. Ea umfossd 25 Gmoana in de Arrondissements: Chambéry und Saint-Jean-de-Maurienne, sei Haptort (frz.: bureau centralisateur) is Saint-Pierre-d’Albigny. Ba da landesweidn Neioadnung vo de franzesischn Kantone is'a um de ehemoiing Kantone: Chamoux-sur-Gelon und Aiguebelle eaweidad und doduach eahebli vagressad worn.
Gmoana
Da Kanton bstähd aus 25 Gmoana mid insgsomt Eihwohna (Stond: ) af ana Gsomtfläch vo 294,70 km2:
Bis za da Neioadnung hom zan Kanton Saint-Pierre-d’Albigny de 5 Gmoana: Cruet, Fréterive, La Thuile (heit: Kanton Saint-Alban-Leysse), Saint-Jean-de-la-Porte und Saint-Pierre-d’Albigny ghead. Sei Zuaschnitt hod ana Fläch vo 73,80 km2 entsprochn. Ea hod voa 2015 on ondan INSEE-Code ois heit bsessn, nemli 7327.
Vaendarunga im Gmoabstond seit da landesweidn Neioadnung vo de Kantone
2019: Fusion: Aiguebelle und Randens → Val-d’Arc
Montalto Dora
Montalto Dora (piemontesisch: Montàut) is a Gmoa mid Eihwohna (Stond: ) in da italienischn Metropolitanstod Turin (TO), Region Piemont.
De Nochboagmoana san: Borgofranco d’Ivrea, Chiaverano, Lessolo, Ivrea und Fiorano Canavese.
As Gmoagebiet umfossd a Fläch vo 7 km².
Isthmus vo Korinth
Da Isthmus vo Korinth (dt.: Isthmus von Korinth) is a Landenge ba Korinth in Griachaland. Se buidd de oanzige Landvabindung zwischn da Hoibinsl Peloponnes undm ibring griachischn Festland. Donem gibds nua no a gebuianpflichtige Vabindung iwa de Rio-Andirrio-Bruck ba Patras.
Seitm Oitatum hod de Stej ned nua za Querung za da Peloponnes afm Landweg diand, sondan aa za Obkiazung vo de Schifffoahtswege vo oam Meea (Saronischa Goif) zan ondan (Gof vo Korinth). Scho Thukydides berichdd, doss de Landenge bnutzd worn is, um Schiff vo da oan za da ondan Seitn z' schleifn (schau Artikl: Diolkos). End van 19. Joarhundad is on da schmoisdn Stej vo da Landenge (uma 6,4 Kilometa broad) a Kanoi baud worn, da Kanoi vo Korinth.
Bliah
De Bliah san evolutionsgschichtle aus'n Schtengl und aus Bladdln entschtandn. De aißan Bladdln san a Lockmiddl fia Viecha (Kejchbladdln und Kronbladdln), de innan Bladdln vo da Bliah san de Foatpflanzungsorgane (Schtaubbladdln und Fruchtbladdln).
In de Schtaubbladdln entschtenga de Poin, in de Fruchtbladdln san de Oar. Wann de Poin af de Fruchtbladdln glanga (Bschtaibung), kimmts zua Befruchtung. In de Fruchtbladdln entschtähd de Soot, de Bliah wead zua Frucht.
Augustin Dornblüth
Da Augustin Dornblüth woa a Dominikanamönch aus Gengenboch im Braisgau, dea im barokn Schbrochnschdreid eneagisch gengan Johann Christoph Gottsched schrim hod und fia a süddeitsche Schriftschbroch auf Basis fu de alemanischn und bairischn Dialekt gwen is. In da Gschichtschreibung wean eam maistns schbrochwissnschoftliche Argument obgschbrochn und gsogt, das a hauptsechlich ois fanatische Katholik geng des modeane owa protestantische segsische Hochdeitsch woa. Soai bekantasdes Buach is des "Observationes oder gründliche Anmerckungen über die Art und Weise, eine gute Uebersetzung, besonders in die teutsche Sprach zu machen. Nebst einer Critic über Herrn Gottschedens sogenannte Red-kunst und teutsche Grammatic. Aus patriotischem Eyfer zur Verhütung fernerer Verkehrung und Schändung der ausländischen Bücheren" (Augschbuag 1755).
Bliah
Bliah im engan Sinn ham nua de Bedecktsama (Angiospermen).
Augustin Dornblüth
Seine Lemsdaten san ned genau bekant. 1711 is a ois Schüla mim schbedan Obt fum Glosda Gengenboch, in Pater Paulus Seeger, noch St. Blasien im Schwoazwoid gschikt woan. Do muas a scho fost eawogsn gwen soai. Gschdoam is a umara um 1760.
805
Des is a Iwablick iwas Joar 805.
Kraftschluß
Andane Schlüß han da Formschluß und da Stoffschluß.
Kraftschluß bei am Morsekegl (Keilwirkung)
A Morsekegel is a Vabindungstechnik bei Bohrmaschina und Drehbänk. Dabei werd a Kegl ins dazua passende Loch mit Schwung neigsteckt. Duach de elastische Vaformung dagibt se a Normalkraft, de auf de Obaflächn vo dem Kegl wirkt. So konn a duach de Reibungskraft nimma ausefoin. A as Drehmoment vo da Bohrmaschin werd kraftschlüssig auf den Bohrer iabatrong, wei de Kräft fias Drehmoment ja a an da Oberflächn entlang wirkn. So hoid da Morsekegl ganz ohne Oschraum. Ausa kriagt man nua wenn ma vo hint draufhaut und mit dem Schlog de Reibungskraft iabawindt.
Otter Tail County, Minnesota
Otter Tail County is a County in Minnesota in da USA.
Wells Fargo Tower
Wells Fargo Tower stähd fia:
Speyera Linie
Speyera Linie (dt.: Speyerer Linie) bezeichnd:
Mistlboch
Mistlboch kau sei:
Protist
Protistn ( Protista, „Uawesn“, „Eraschtlinge“ ) san a Gruppn vo kloawinzign Lebewesn, de wo owa nit olle midanana vawandt san.
Karel Hynek Mácha
Lem u Vita
Af d Welt kumma is ar als Mácha Ignaz (den Nama Karl hod a si zouglegt zwengs an Renessonstrend u Hynek is da bejmisch Ignaz) am Pfernda/Freita, an 16. Nufemma 1810 i Prag, i da Újezd-Strouss Numma 400/3 in Haus U Bílého orla (Ban Weißn Adla); af s End von n 19. Joahundat is des Haus na wegga grissn wurn; heit stejt õ dera Stelln, wou s gweng is, a neis Haus (da Újezd Numma 401); õ den wou ma zen Õdenkn a Taafal plaziat houd, fia dass ma d Obacht af n Mácha sa Eltanhaus richtt. Tauft is ar i da gnejchtn St.- Maria-de-Victoria-Kirchh. Gnennt hom s en "Ignaz", tschech. Hynek, nou an Spezi, an Mayer Ignaz, der wou oina vo de Taufgoonan oda -doonan dou ent gweng is. Da Voda von n Karel Mácha had Antonín Mácha (1769–1843) ghoißn, a Müllasgsell, nou a Soldaat u spada a Graupnhandla. N Mácha Karel sa Mouda, d Marie Anna Kirchnerová (1781–1840) is kumma asrana bejmischn Musikantn-Famij.
Protist
Dazua ghean Oazella und Wenigzella (Eukaryota), des san Oign, Protozoen und a boa Schwammal. Friacha sans ois Taxon ogseng woan, heit owa neama.
399 v. Kr.
Des is a Iwablick iwas Joar 399 v. Kr..
Karel Hynek Mácha
Lem u Vita
Zwengs da finanznatn Krisn, d wou s gem houd, hom s mid da Famij af da Újezd-Schossee ned lang gwohnt; san eftas amol furtzong, bis dass s zen Schluß, wej da Hynek Mácha schou sechzea Joua ghobt houd, am Vejchmork, an heiting Karlsplotz, i s Haus U Hrbků, d. h. Ba-d-Bucklal, nema dea St.-Ignatius-Kirchh, eizong san; durtn, wou da Mácha na bis zen End vo sane Studien u san Weggong nou Leitmeritz (Litoměřic) in Settemma 1836 mid de Eltan zama glebt ghobt houd; u durtn, wou aa da "iwahetschad" oda vurwejngad Toal vo sann literarischn Schaffn vürakumma is.
D Studien
Da Mácha Karl had a Pfoarrschöjlln ba da St.-Peter-am-Poříčí-Kirchh bsoucht, aft is ar af d Schöjll ba de Piaristn. I d Jouana 1824 bis 1830 houd a durtn am piaristischn Gymnasium studiat. Von n Hirwast 1830 houd ar õ da Praḡa Universitejt d Filosofischa Fakultejt bsoucht u zwischa d Jouana 1832 u 1836 õ da selbing Universitejt Rechtt gstudiat. A had Tschechisch, Deitsch u Latein glirnt un unta n Eifluß vo d poulischn Dareigniss (d Revoluzio vo 1830) u duach s Lesnan von n Adam Mickiewicz õgfangt miḏ n Lirna von n Poulischn. Vo 1831 bis 1832 houd ar Vuatreḡ von n Josef Jungmann gloust, da wou d Schöjlla z litararischn Tejtikaitn afgmuntad un af irnane Werkk aa wos ghaltn houd.
Schauspöllarei u Dramen
Da Mácha had vill tschechischa u deitscha Theataviastöllunga bsoucht. In Stavovschn u Kajetánschn Theata houd ar aa vo 1834 bis 1835 wej a Leiendarstella 16 mal midgspilt; un aa wej a Student vo da Universitejt is ar unta de Pseudonym Milihaj, Chám u Hynek af d Bihn ganga. Da Josef Krasoslav Chmelenský houd nan gscheid globt fia d Rolln vom Jindřich Prachatický in n Klicpera san Blaník. Selbst had ar se aa varsoucht oda gejbt õ da Dramaturgi. Doudavo zeinga d iwalifatn Fragmentna vo de historischn Dramna Bratři, Král Fridrich, Boleslav, Bratrovrah, d wou antstandn han zwischa d Jouana 1831 u 1833. U decht houd ar koa Theatastick niad daending kinna.
Raisn u Molarei
Da Mácha is a leiḏnschaftlicha Umanondhatscha gweng. Ganga is ar am mejarschtn z Fouß u had asgspecht d merchnahaft-molerisch Schejhait vo da Natur u d romantischna Pletz, d wou mid Historna u Gschichtlichn vabunna san. Als wenn ar z eftas presentiat wird, als wej a oisama Wandra durch s Landl, houd a koa vo de grejssan Ruutn nej niad enloi gmacht.
N ejarschtn lengan Weḡ had da Mácha in Joua 1832 gmacht; u zwoa vo Praḡ, via Mělník, Kokořín, Housku, Doksy, af Bezděz. Bagleitt houd nen da Midschöjlla u Freind Eduard Hindl (1811–1891). Am Umbruch von August zen Septemma 1833 houd ar wida miḏ n Hindl de aso grouffana Krkonoscha Wandering gmacht. In Laff vo dera houd ar u. A. Valečov, Kost, Trosky, Radim (Jičín) u Třebihošť bsoucht. An Mácha sa Autogramm findt se, am 28. August 1833, in n Gadenkbejchl vo da Schnejkoppn. Aa i de draffolngadn Jouanan is ar nuh i de Gengd gwandat.
Am Mounda, en 4. August 1834 is da Mácha asgruckt – af a Rundrois i s nerdlinga Italia. Sa Weḡgfährt is da Jurist Antonín Strobach (1814–1856) gweng, da spadana Praḡa Burḡamoista u Vuasitznda vo da Reichsvarsammling. Da Weḡ had sechs Wochn dauad (ej amols homs tagle bis z 60 kilometr oglaffa) u fejad vo Praḡ, iwa Bejmisch Budweis, Linz, Salzbuaḡ un Innsbruck af Venedi. Vo durtn san s min Gschiff af Triest. I Ljubljana/Laibach had se da Mácha mid den bakontn slowenischn Dichta Franz Prešeren troffa, bvur dass s nou iwa Wian wida af Praḡ zrugga san. Um d haaliggeistnan Feiataḡ 1835 is da Mácha mid de Speze afran achttaḡing Asfluḡ nou i s Boleslawa Land (Bunzlaua Kroas) affe. Ba dera Glengat hom s den hoimatling Geistling Antonína Marka niad weit vo Jitschin bsoucht.
An ganz an aingan Scharm hom af n Mácha de Burng u d Ruina ghobt. I sana Listn vo de bsouchtn Burng san Sticka 90 Eitreḡ gnennt, u wenn ar aa vill Burng eftas bsoucht ghabt houd. Iwalifad han vo de Burng umma 115 Zoichninga un Aquarella. Dea Bildln houd ar draßd in Frajn õgfangt ghobt u nou z'haus a poa vo dene koloriad; de Burng houd ar am mejran vo da Weitn un unta Vawendung von an Feldstecha oda Zuwazerra zaichnad. Vamoutle as n Joua 1832 kumt des Bild, es wou sa Autoportree saa kantad. Iwa n Mácha sa Faszinazion kindn u dazölln durch bildnarischa Kunst de Afzeichnunga as sane Bsouchh vo da Wianer Pinakothek.
Frau u Kind
An Mácha sa ejarschta nouchgwisna Lejb is d Marinka Stichová (1810–1853) gweng, mid der wou a se am 15. August 1832 z Benešov troffa houd. An Mácha had niad ner sa Õblick imponiad, sundan aa, daß s a tschechischa Bejcha glesn u kennt houd. D Affair hod owa ner kurz dauad, u wenn se d Erlebnis i sann Werkn nidagschlong hom. Am End von gleichn Joua 1832 is a sa Lejb za da jungan Schauspöllari Rošrová antglejt; duh aa doudavo is ner a Poemal fia d Rošrovin blim.
An Mácha sa echta Partneri, d Frau u d Mouda vo san Suhn Ludwig is d Eleonora Šomková, a Lori gnennt, woan. Da Mácha had se mid era bakent gmacht in Winta von n Joua 1834 nouch ana theatratn Proum in Haus U Červeného orla (Ban Roun Adla) i da Celetná-Strouß (heit d Numma 593/21), i dem wou selm z dera Zeit es Café U Suchých gweng is. D Lori, sa spadana Frau had dou d Theatagselschaft eigfejad. Da Charakta vo ejna Vaheltnis, es wou nou fost drea Jouanan an Mácha sa Toud z End bracht houd, skizzian an Mácha sa vatraules Taaḡbejchl as n Joua 1835 u sane Brejff. D grundlengad Rolln houd i dera Beziung wuul an Mácha sa eifanda Charakta gspilt. An 2. Ottowa 1836 is da Lori Máchová da Suhn Karl Ludwig af d Welt kumma. Danouh had sa si min Mácha an 16. Ottowa 1836 gseng. Dej Houzad houd an 8. Nufemma 1836 i da St.-Stephans-Kirchh z Praḡ statt finna solln. Da Suhn Ludwig is ena an 5. Jule 1837 mid Froisln, oda Zuckunga, wegga gsturm.
D letzan Wocha
In Õfang von August 1836 had da Mácha s Absolutorium fia Jura daholtn. An Eistejḡ i d Õstöllung houd a owa afgschom – daŝ ar a bissl roisn kannt u damid ar z Praḡ bei da Krejning von n Koasar Ferdinand zen bejmischn Kine middabei sa ko. Zen End von Settemma houd ar nou als Konzipient ban Leitmeritzer Justiziar Josefa Filipa Durase (1793–1853) d Orwad afgnumma.
An 1. Ottowa is da Suhn Ludwig i Praḡ af d Welt kumma. An 4. Ottowa is da Mácha af Praḡ gfarn, daß er san Nouchfolḡa aa sejad. I da Nocht von n 15. Ottowa is ar wortwertle vo Leitmeritz af Praḡ hi lousgstirzt; des is es letzad mol gwej, wou ar af Praḡ foat u san Suhn u sa Frau sigt. An Sunnta an 23. Ottowa gwouad er wuul nuh von n Gipfl vo Radobýl, wou ar sa letzts Gadicht Cesta z Čech gmacht houd, en Brand unt i da Stood.
An Õfang Nufemma had nou an Mácha sa Gsund gach nougloua. A houd es Hint-Asse oda d Diarree ghobt, owa koa Medikamentl ned owegwirgt un is furta af d Kanzlei eine ganga. An 2. Nufemma schreibt ar sane letzatn Brejff – õ d Eltan un õ sa Frau. I da Nocht von n 5. Nufemma wird an nou gscheid haude, ar had brochn u se a Arzt ghuult. Dennat is a in da Frejh afgstanna u se entschulding i d Orwad ganga, douhi wou an da beigrouffana Doktor niad dalaubt had, hi zen gej. Gsturm is ar an Sunnta an 6. Nufemma 1836 i da Frouh. Da amtlicha Varmiak fejad wej an Grund fia n Mácha san Toud an Brechdurchfall õ.
Wal a Angst zwengs da Asbroiting vo dera õsteckadn Seichn gherscht houd, had se sa Toudesdatum in Amtsbladl nuh im an Toḡ varschom. As den Grund is af da Gadenktoofl i Leitmeritz un am Groo-Stoa fia s Toudesdatum da 5. Nufemma afgfejad. De Leicht had stattgfunna noumittags im dreia an 8. Nufemma 1836 af n Leitmeritzer Freithuaf unta Gengwort von n Mácha san Brouda Michal. An 17. Nufemma 1836 is z Praḡ i da St.-Ignazius-Kirchh õn heinting Karlsplotz en Mácha a Requiem ghaltn worn. D Kirchh is gstopft vull gwej. Toalgnumma hom d Eltan, Studentn u Profesorna; doudrunta aa da Josef Jungmann.
Literarischs Schaffn
Sane ejaschtn dichtarischn Vasouchh houd ar af deitsch gschrim (Versuche des Ignac Macha, Hoffnung). In Nufemma 1831 is i da Zeitschrift Večerní vyražení n Mácha sa ejaschta (tschechischa) Text, as Gadicht von n Haaling Ivan assakumma. In n Jenna 1832 fulgt i selwing Periodikum as Poem Abaelard Heloíze. I sann dichtarischen Schaffn gfint ma Sonetn u lirisch-epischa Komposiziona. Dichtunga kumma se aa i sane Prosa-Weakk (wej Marinka, Cikáni u. A.) via.
I da Prosa houd ar se haptsechle gschichtlichn Thematnan gwidmad. Ar houd dan veja-toaladn Ruman Kat oagschrim, owa sane Toill Vyšehrad, Valdek u Karlův tejn han ner in Skizzn blim. Da oinze gendigta u zeitle spadane Toal als de konzipiad Tetralogi as da Zeit von n Wenzl en IV. is da Křivoklad (1834). Da Zyklus Obrazy ze života mého (Večer na Bezdězu, Marinka) spilt se o ze sana Zeit un assa lirisiradn Tendenzn san durtn aa autobiografischa Elementt, wej aa sist in ganzn Mácha'schn Opus. Dej zwou Orwaṯn san in Joua 1834 in Květy (Zeitschrift) vaeffatlicht wurn. Sa grejßts Rumanl is da Cikáni. Õn eam houd ar von n Ottowa bis in Dezemma 1835 gorwad. Da Román is niad durch d Zensua u komplett z ejascht in Joua 1857 assakumma. Vo sane andan Prosa-Weakk derffma nenna de Pouť krkonošská, Návrat, Klášter sázavský, Valdice, Rozbroj světů un an Sen.
Da Mácha had si gleichamassn literarischa Notizbejchln gfejad, Taaḡbejchl (Schurnaln) u Brejff (Zouschriftn) gschrim; grod dej Zeing han wichtinga Quelln iwa sa Lemma. Kontrovers is dou sa intims Taaḡbejchl as n Joua 1835, wos toalweis i Schifre gschrim is. As umfasst Detailna as san Privatlem u legd sa Beziung zer Lori 'nakkad'. Z ejascht had des Taaḡbejchl da Jakub Arbes in Joua 1884 antziffad; ganz is s nou von n Karel Janský (1890–1959) i de 20ga Jouanar von n 20. Jh. antziffad woan, da wou se doudafia eigsetzt houd, daß s uvaeffatlicht bleibt.